Tőkét emel a Fiat
A Fiat alapítói, az Agnelli család tagjai áldásukat adták egy 350 millió eurós tőkeemelésre annak a széleskörű átszervezési folyamatnak a részeként, mellyel pénzügyileg talpra kívánják állítani a veszteséges autógyártó birodalmat.
A hét végén született megállapodás a Toro biztosító társaság
eladásáról a De Agostini kiadó számára, mely 2,4 milliárd eurós
bevételt hoz a Fiat számára. Hasonló sorsra jut a Fiat Avio
repüléstechnikai üzletág is, mely a remények szerint 1,8 milliárd
eurót hoz majd. A Fiat Avio részvényeire a brit Doughty Hanson befektetési alap és az olasz Piaggio Aero üzleti jet gyártó, valamint az amerikai Carlyle Group befektetési alap, a francia
Snecma rapülőgép hajtómű gyártó és a Finmeccanica olasz állami hadiipari konszern fejezte ki vásárlási érdeklődését.

A 2002-ben 4,26 milliárd eurós veszteséget szenvedett Fiat csak hosszas vonakodás után teljesítette az elsősorban az adóssághalmaz kezelését szem előtt tartó hitelező bankok követelését a jövedelmező üzletágak értékesítésre. 2002 végén az adósság állomány 3,8 milliárd eurót tett ki.

A Fiat részvényesei nem igazán örülnek a bejelentett
tőkeemelésnek a részvények felhígulása miatt. Annál is kevésbé, mert az idén korábban a Fiat Auto összesen ötmilliárd eurós tőkeemelést helyezett kilátásba, melyből hárommilliárd a csoporton belüli hitelek törléséből jönne össze.
Belföld